CPN เตรียมตั้งโต๊ะเทนเดอร์ “SF” สัดส่วน 44% เริ่ม 9 ก.ย. นี้ หลังรวบหุ้น 56%
CPN เตรียมตั้งโต๊ะเทนเดอร์ “SF” สัดส่วน 44% ราคา 12 บ. เริ่ม 9 ก.ย.นี้ หลังรวบหุ้น 56%
CPN เตรียมตั้งโต๊ะเทนเดอร์ “SF” สัดส่วน 44% ราคา 12 บ. เริ่ม 9 ก.ย.นี้ หลังรวบหุ้น 56%
31 ส.ค. 2564

บริษัท เซ็นทรัลพัฒนา จำกัด (มหาชน) หรือ CPN ขอแจ้งให้ทราบว่าเมื่อวันที่ 31 สิงหาคม 2564 บริษัท เซ็นทรัลเวิลด์จำกัด ซึ่งเป็นบริษัทย่อยที่บริษัทฯ ถือหุ้นทั้งทางตรงและอ้อมรวมร้อยละ 100 ได้ยื่นแบบประกาศเจตนาในการเข้าถือหลักทรัพย์เพื่อครอบงำกิจการ (แบบ 247-3) ต่อสำนักงาน คณะกรรมการกำกับหลักทรัพย์และตลาดหลักทรัพย์ตลาดหลักทรัพย์แห่งประเทศไทย และ บริษัท สยามฟิวเจอร์ดีเวลอปเมนท์จำกัด (มหาชน) หรือ SF เรียบร้อยแล้ว โดยมีรายละเอียดปรากฏตามสิ่งที่ส่งมาด้วยดังนี้
ตามที่ บริษัท เซ็นทรัลเวิลด์ จำกัด(ผู้ประกาศเจตนา) ได้มาซึ่งสามัญของ SF จำนวน 1,111,781,388 หุ้น คิดเป็นสัดส่วนประมาณร้อยละ 52.15 ของจำนวนหุ้นที่จำหน่ายได้แล้วทั้งหมด และสิทธิออกเสียงทั้งหมดของ SF เมื่อวันที่ 30 สิงหาคม 2564
นอกจากนี้ CPN  ซึ่งเป็นบุคคลตามมาตรา 258 ของผู้ประกาศเจตนายังมีการถือหุ้นใน SF จำนวน 87,589,200 หุ้น หรือคิดเป็นสัดส่วนร้อยละ 4.11 ของจำนวนหุ้นที่จำหน่ายได้แล้วทั้งหมด และสิทธิออกเสียงทั้งหมด ทำให้ผู้ประกาศเจตนามีสัดส่วนการถือหุ้น SF รวมเป็นจำนวน 1,199,370,588 หุ้น หรือคิดเป็นสัดส่วนร้อยละ 56.26 ของจำนวนหุ้นที่จำหน่ายได้แล้วทั้งหมด และสิทธิออกเสียงทั้งหมดของ SF
ดังนั้นผู้ประกาศเจตนาจึงมีหน้าที่ต้องทำคำเสนอซื้อหุ้นสามัญที่เหลือทั้งหมดของ SF (Mandatory Tender Offer) จากผู้ถือหุ้นทุกราย จำนวน 932,550,343 หุ้น คิดเป็นร้อยละ 43.74 ของหุ้นที่จำหน่ายได้แล้วทั้งหมด และสิทธิออกเสียงทั้งหมด ในราคาเสนอซื้อหุ้นละ 12 บาท โดยคาดว่าจะสามารถยืนคำเสนอซื้ออย่างเป็นทางการวันที่ 9 กันยายน 2564
บริษัทหลักทรัพย์บัวหลวง จำกัด มหาชน ในฐานะผู้จัดทำคำเสนอซื้อและตัวแทนรับซื้อหลักทรัพย์ ขอนำส่งแบบประกาศเจตนาในการเข้าถือหลักทรัพย์เพื่อขอครอบงำกิจการ(แบบ247-3) ต่อสำนักงานคณะกรรมการ การกำกับหลักทรัพย์ และตลาดหลักทรัพย์แห่งประเทศไทยและคณะกรรมการบริษัทของ SF ทั้งนี้เพื่อเป็นไปตามประกาศคณะกรรมการกำกับตลาดทุนที่ ทจ.12/2554 เรื่องหลักเกณฑ์เงื่อนไขและวิธีการในการเข้าถือหลักทรัพย์เพื่อครอบงำกิจการ